ธปท.ไม่ให้ผู้ค้ำกู้ร่วม
ธปท.รอหารือสมาคมธนาคารไทย หาทางแก้กฎหมายปลดแอกผู้ค้ำประกันหนี้ ไม่เห็นด้วยให้ผู้ค้ำกู้ร่วม
30 พ.ย. 2557

ธปท.รอหารือสมาคมธนาคารไทย หาทางแก้กฎหมายปลดแอกผู้ค้ำประกันหนี้ ไม่เห็นด้วยให้ผู้ค้ำกู้ร่วม
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) เปิดเผยว่า ยังไม่ได้รับข้อเสนอให้แก้ไขปัญหาการปล่อยกู้ที่ได้รับผลกระทบจาก พ.ร.บ.แก้ไขเพิ่มเติมกรณีการออกพระราชบัญญัติ (พ.ร.บ.) แก้ไขประมวลกฎหมายแพ่งและพาณิชย์ พ.ศ. 2557 ว่าด้วยเรื่องการค้ำประกันและจดจำนองจากสมาคมธนาคารไทย จึงยังไม่สามารถระบุได้ว่าจะดำเนินการอย่างไรต่อไป 
“คงไม่ออกกฎเกณฑ์หรือประกาศใดๆ เพื่อแก้ไขปัญหาเบื้องต้นให้สถาบันการเงินที่ได้รับผลกระทบจากกฎหมายฉบับนี้ การแก้ไขปัญหาต้องเป็นไปอย่างสร้างสรรค์และเป็นที่ยอมรับของทุกฝ่าย ไม่ใช่ให้ฝ่ายใดฝ่ายหนึ่งรับภาระมากเกินไป” นายประสาร กล่าว 
สำหรับ เรื่องที่ธนาคารมีความกังวลว่า การที่กำหมายมีผลย้อนหลังแล้วจะทำให้สัญญาหนี้และสัญญาการปรับโครงสร้างหนี้จะหลุดไปถ้าผู้ค้ำไม่เซ็นต์ลงนามนั้น ผมยอมรับว่าเป็นปัญหาหนึ่ง ที่ธนาคารพาณิชย์เองก็เคยระบุมา ซึ่งปัญหาที่เกิดขึ้นต่อกฎหมายนี้คงไม่ใช่เรื่องบุคคลค้ำประกันอย่างเดียวแล้ว แต่อาจจะไปเกี่ยวข้องกับการค้ำประกันของหน่วยงานรัฐที่สถาบันการเงินต้องค้ำประกันต่างๆด้วย ซึ่งเวลานี้ก็รวบรวมประเด็นปัญหาและวิธีแก้ไขที่ดีที่เหมาะสมอยู่ โดยแนวทางการแก้ไขต้องคำนึงถึงทุกฝ่าย ผู้คำประกันก็ต้องไม่ให้เขารับภาระหนี้มากเกินไป ขณะที่สถาบันการเงินก็ต้องทำงานได้ ซึ่งขณะนี้ยังรอฟังความเห็นจากธนาคาร ซึ่งธปท.ยังไม่ได้รายงานข้อสรุปผลกระทบจากสมาคมธนาคารไทย แต่อย่างไรก็ตามก่อนหน้านี้ธปท.กับผู้แทนธนาคารพาณิชย์ได้พบกันบ้างแล้ว
ผู้ว่าการ ธปท. กล่าวว่า การที่ธนาคารพาณิชย์จะแก้ไขปัญหาด้วยการให้ผู้ค้ำประกันเป็นผู้กู้ร่วมด้วยนั้นคงไม่ได้ เช่น ถ้านาย ก. กู้ไม่ได้ต้องการให้นาย ข. ช่วยค้ำ แต่ธนาคารจะให้นาย ข. มากู้เป็นลูกหนี้เลยก็คงไม่ได้ ซึ่งผลก็คือ นาย ก. ไม่ได้สินเชื่อ ธุรกิจก็เสียหาย แถมประเทศอาจจะเสียหายไปด้วย ฉะนั้น สิ่งที่ธปท.พยามทำคือ การสร้างสมดุลกับทั้ง 2 ฝ่าย แต่ยังไงก็คงต้องรอฟังความเห็นจากฝั่งแบงก์ก่อน” นายประสารกล่าว
สำหรับกรณีที่ ธปท.จะแก้ไขนิยามของสินเชื่อส่วนบุคคล เพื่อให้สามารถนำเงินกู้นี้ไปทำธุรกิจได้เป็นการช่วยเหลือผู้ประกอบธุรกิจเอสเอ็มอีนั้นนอกจากนี้ ผู้ว่าการ ธปท. ยังกล่าวถึงกรณีที่รัฐบาลอยู่จะอยู่บริหารงานเกินกำหนด 1 ปีจะส่งผลต่อความเชื่อมั่นทางเศรษฐกิจหรือไม่ ว่า การเปลี่ยนแปลงทางการเมืองเป็นเรื่องที่คนมองและติดตาม แต่กรอบทางการเมืองเป็นอย่างไร ก็ต้องดูกันไป เพราะจริงๆในเรื่องนี้ทุกคนก็พยามคิดอ่านหาทางกันอยู่ ว่าจะวางระบบรักษาความเชื่อมั่นให้ประเทศอยู่ต่อไปได้อย่างไร
โพสต์ทูเดย์สถาบันการเงิน ตอบรับการแก้คำนิยามสินเชื่อบุคคลของ ธปท. ช่วยลดข้อจำกัดการปล่อยกู้ธุรกิจรายเล็ก แต่อาจติดขัดด้านเอกสารการเงินเพื่อขอกู้ แนะเดินบัญชีสร้างประวัติการเงิน
น.ส.ณญาณี เผือกขำ ผู้ช่วยกรรมการผู้จัดการใหญ่ กรุงศรีเฟิร์สช้อยส์ กล่าวว่า เรื่องนี้เป็นประโยชน์ต่อเอสเอ็มอีอย่างมาก เพราะเมื่อธุรกิจขาดสภาพคล่องชั่วคราว การไปขอสินเชื่อในกลุ่มเอสเอ็มอีไม่ใช่เรื่องง่าย รวมทั้งช่วยลดต้นทุนการเงิน และลดการกู้เงินนอกระบบลง
อย่างไรก็ดี ยังคงมีข้อจำกัดเรื่องเอกสารการเงินที่ระบุว่า ต้องมีเอกสารหลักฐานที่พิสูจน์รายได้อย่างชัดเจนสม่ำเสมอ ธุรกิจรายเล็กมักไม่มีเอกสารการเงินที่เป็นระบบชัดเจน หากมีการปรับแก้ส่วนนี้ด้วยจะทำให้ลูกค้าเข้าถึงสินเชื่อได้ง่ายขึ้น